  Виталий Пронин 13-тӥ куарусёнэ Ижысь Шор площадьын ортчоз «Зарни йырсиё чеберай»  конкурс. Али «Вконтакте» вотэсбамын чеберайёс вожвылъяськонэ пыриськыны мылкыд каремзы сярысь иворто.Со понна 30-тӥ куарусёнозь irina.kulikova20l4@mail.ru адресъя ыстоно 4 туспуктэм но ачид сярысь верано вакчияк.  Отчыозь ик вотэсын куара сётон но кыстӥськоз. Чеберайёслэн арлыдзы 16-сен 30 аресозь луыны кулэ.Та вакытлы вожвылъяськонэ пыриськыны мылкыд каризы ни 73 горд йырсиё чеберайёс. Но финалэ соос пӧлысь 10-эз гинэ потоз. Кин? Тодмо луоз 3-тӥ куарусёнэ. Со дырлы нылъёс 3 минутъем визитка дасялозы, отын быгатонлыкъёссэс, аспӧртэмлыко луэмзэс возьматыны тыршозы. Кин финалэ потоз, нош кин уз - вералозы дунъясьёс. Йылпумъянъёс лэсьтыку, лыдэ басьтӥськоз вотэсын сётэм куараос но.Тужгес усто чеберайёс пумиськозы 13-тӥ куарусёнэ Ижысь Шор площадьысь сцена вылын. Нылъёслэн визь пуйыенызы мертаськозы, творческой луэмзэс, сцена вылын ассэ возьыны, эктыны, шоккетыны быгатэмзэс возьматозы."УД"  